দৈনিক স্বদেশ
দৈনিক স্বদেশ (ইংরেজি: The Dainik Swadesh) বাংলাদেশের একটি অধুনালুপ্ত দৈনিক পত্রিকা এবং এটি প্রাচীনতম দৈনিক বাংলা পত্রিকাগুলোর একটি। সত্তরের দশকের মাঝামাঝি পর্যন্ত এটি বাংলাদেশের অন্যতম জনপ্রিয় জাতীয় পত্রিকা হিসাবে ছিল। এটি ব্রডশিট আকারে বাদামি নিউজপ্রিন্ট কাগজে মুদ্রিত হত। কলাম সংখ্যা ৮ এবং নিয়মিত পৃষ্ঠা সংখ্যা ছিল ৮। দৈনিক স্বদেশের পূর্ব নাম ছিল দৈনিক পয়গাম (ইংরেজি: The Daily Paigam)। গল্প বলার, বিষয়বস্তু, মুদ্রণ এবং মেকআপের উদ্ভাবনী পদ্ধতির কারণে জনসাধারণের দৃষ্টি আকর্ষণ করতে সক্ষম হয়।